บาทเปิด 30.29/30 บาทต่อดอลลาร์ แนวโน้มแกว่งแคบ
เงินบาทเปิดตลาด 30.29/30 บาทต่อดอลลาร์ แนวโน้มแกว่งแคบ มองกรอบวันนี้ 30.20-30.40 บาทต่อดอลลาร์ ตลาดรอความชัดเจนปัจจัยต่างประเทศ หลายประเด็น
11 ธ.ค. 2562

เงินบาทเปิดตลาด 30.29/30 บาทต่อดอลลาร์ แนวโน้มแกว่งแคบ มองกรอบวันนี้ 30.20-30.40 บาทต่อดอลลาร์ ตลาดรอความชัดเจนปัจจัยต่างประเทศ หลายประเด็น
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.29/30 บาท/ดอลลาร์ ใกล้เคียงกับ เย็นวันจันทร์ที่ปิดตลาดที่ระดับ 30.30 บาท/ดอลลาร์
วันนี้คาดว่าเงินบาทจะยังเคลื่อนไหวในกรอบแคบ เนื่องจากนักลงทุนรอดูปัจจัยสำคัญที่จะมีผลต่อค่าเงิน ทั้งในส่วนของการประชุมคณะกรรมการกำหนดนโยบายการเงินของธนาคารกลางสหรัฐ (FOMC) และการประชุมธนาคารกลางยุโรป (ECB) ซึ่งตลาดมองว่าทั้ง 2 ธนาคารกลางอาจจะยังคงอัตราดอกเบี้ยนโยบายในรอบนี้ไว้ก่อน
ขณะเดียวกัน ตลาดยังติดตามการเลือกตั้งนายกรัฐมนตรีของอังกฤษที่จะมีขึ้นในสัปดาห์นี้ ซึ่งผลโพลล์ระบุว่า นายบอริส จอห์นสัน จะคว้าชัยชนะในครั้งนี้ จึงทำให้ตลาดมองว่าน่าจะส่งผลดีต่อกรณี Brexit นอกจากนี้ นักลงทุนยังรอดูการเจรจาข้อตกลงการค้าระหว่างสหรัฐและจีน ซึ่งคาดว่าสหรัฐฯ จะเลื่อนการปรับขึ้นภาษีนำเข้าสินค้าจากจีนออกไปก่อน จากที่กำหนดไว้ 15 ธ.ค.นี้
นักบริหารเงิน คาดว่า วันนี้เงินบาทจะเคลื่อนไหวในกรอบ 30.20 - 30.40 บาท/ดอลลาร์